Драги ученици,

На почетку, желим да вас све поздравим, и надам се да сте добро.

Сви сте упућени у нови начин остваривања наставе, тзв. учење на даљину. Поменути вид наставе даје нам могућност да комуницирамо и учимо на један другачији начин.

У прво време, бићемо у контакту путем мејла. Материјале ћу постављати на сајт наше школе. Овде ћете наћи све што вам је неопходно за реализовање учења на даљину: упутства, наставни садржај. Добијаћете и линкове за приступ платформама за учење кроз игру. С обзиром да ћу вам слати и домаће задатке и тестове провере знања, молим вас да након што их урадите, исте пошаљете на мој мејл до одређеног датумакоји будем назначио. У догледно време, вероватно ћемо прећи на коришћење одређене електронске платформе за учење где ћу формирати виртуелна одељења. Платформа ће нам дати бројне могућности, а пре свега бржу и непосреднију комуникацију, као и размену мултимедијалних садржаја.

Надаље, материјале ћу постављати данима када сте током редовне наставе имали час.

Уколико будете имали било које питање, недоумицу, предлог и сл, слободно ме контактирајте мејлом, а ја ћу се потрудити да вам одговорим у што краћем временском року.

Молим вас, озбиљно схватите даљи наставак школске године. Начин рада јесте измењен, али сврха и циљеви образовања нису. Учите редовно и извршавајте све задатке које будете добили, јер ћу сваку вашу активност бележити.

Желим вам пуно успеха!

Александар Миленковић, наст. географије.

**24.03.2020.**

**ОБНАВЉАЊЕ**

\* На почетку, обновићемо наставну тему која се односи на понашање на интернету. С обзиром да највећи део времена проводите у кући, ваш прозор у спољашњи свет се у великој мери ослања на електронске медије - телевизор и интернет. Изузетно је важно на који начин се понашамо на интернету. У даљем тексту налазе се основне смернице.

ПОНАШАЊЕ НА ИНТЕРНЕТУ

- Интернет није само мрежа рачунара, него и велика неформална заједница људи с властитим кодексом понашања.

- Нека правила понашања:

**1.** На туђим веб страницама, блоговима или форумима понашајте се као пристојан гост, што подразумева уљудно понашање и лепо изражавање;

**2.** Преузимање (downloading), отпремање (uploading) и дељење (sharing) материјала заштићених ауторским правима (музика, филмови, ТВ емисије, фотографије и сл.) није дозвољено без сагласности аутора;

**3.** Увек се питајте три ствари: “Јесу ли информације које шаљете – добре, истините и корисне? ”;

**4.** При цитирању или преузимању текстова увек наведите и њихов извор или аутора;

**5.** У дописивање не употребљавајте велика слова јер ће она изгледати као да повисујете тон. Ово је уједно и прилика да усавршите правилно писање великих и малих слова;

**6.** Неприкладни коментари - увредљиви и понижавајући (на националној, расној, верској, полној, материјалној основи и сл.), прогањајући, неистинити, који застрашују, коментари који садрже вулгаризме и др.;

**7.** Снимање некога преко скајпа (Skype) или гугл хенгаутса (Google Hangouts), без његове дозволе;

**8.** Постављање на интернету фотографија или снимака на којима је нека особа која вам претходно није дозволила да то учините;

**9.** Креирање лажних профила (непостојеће или постојеће особе) на социјалним мрежама;

**10.** Коришћење туђе Wi-Fi мреже, чак и ако није заштићена шифром;

**11.** Ако наиђете на отворен сандучић електронске поште, одјавите се с њега и затворите га; правило о неотварању и нечитању туђих писама једнако важи и на интернету;

\* Након што сте обновили наставно градиво, приступићете интерактивном мини-тесту на сајту Purpose games преко следећег линка (није потребно ићи на поменути сајт; копирајте линк и налепите у делу претраживача где се укуцава тачна адреса неког сајта):

<https://www.purposegames.com/game/eCLia9KKdaW>